ΠΟΡΠΗ ΔΗΜΟΣ ΚΟΜΟΤΗΝΗΣ Π.Ε.ΡΟΔΟΠΗΣ

2022-2023

**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ**

**2/Θ ΜΕΙΟΝΟΤΙΚΟ ΔΗΜΟΤΙΚΟ ΣΧΟΛΕΙΟ ΠΟΡΠΗΣ**

|  |
| --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** |
| **2/Θ ΜΕΙΟΝΟΤΙΚΟ ΔΗΜΟΤΙΚΟ ΣΧΟΛΕΙΟ ΠΟΡΠΗΣ**  | **ΔΙΕΥΘΥΝΣΗ Α/ΘΜΙΑΣ ΕΚΠ/ΣΗΣ ΡΟΔΟΠΗΣ** |
|  | **Κωδικός Σχολείου (ΥΠΑΙΘ)** | **9420049** |



|  |
| --- |
| **ΣΤΟΙΧΕΙΑ** |
| **Έδρα του Σχολείου**  | **Πόρπη– Δήμος Κομοτηνής Ροδόπης****Ταχ. Κώδικας 69150** |
| **Τηλέφωνο** | **2535021308** | **Fax** |  |
| **E-mail** | **mail@dim-porpis.rod.sch.gr** | **Ιστοσελίδα** | [**http://dim-porpis.rod.sch.gr**](http://dim-porpis.rod.sch.gr) |
| **Διευθυντής Σχολικής Μονάδας** | **ΣΕΡΗΦ ΜΕΜΕΤ** |
| **Υποδιευθυντής Σχολικής Μονάδας** | **ΔΕΛΗΓΚΙΟΖΗΣ ΓΕΩΡΓΙΟΣ** |
| **Πρόεδρος Σχολικής Εφορείας** | **ΜΠΟΪΚΛΟΥ ΧΑΣΑΝ ΧΑΣΑΝ** |

|  |  |
| --- | --- |
| **Περιεχόμενα** |  |
| ΕΙΣΑΓΩΓΗ (α. Γενικά – β. Σύνταξη – Έγκριση – Τήρηση)  | Σελίδα 4 |
| 1. Βασικές Αρχές και στόχοι του Εσωτερικού Κανονισμού Λειτουργίας | Σελίδα 5 |
| Λίγα λόγια για το σχολείο μας | Σελίδα 6 |
| 2. Λειτουργία του σχολείου | Σελίδα 6 |
| Ι. Διδακτικό Ωράριο | Σελίδα 6 |
| ΙΙ. Προσέλευση – αποχώρηση μαθητών/μαθητριών | Σελίδα 7 |
| ΙΙΙ. Διάλειμμα | Σελίδα 10 |
| IV. Ωρολόγιο Πρόγραμμα του σχολείου | Σελίδα 10 |
| 3. Σχολική Ζωή | Σελίδα 10 |
| 1. Φοίτηση
 | Σελίδα 10 |
| II. ΑΔΥΜ | Σελίδα 11 |
| III. Φαρμακευτική Αγωγή | Σελίδα 11 |
| IV. Χρήση ηλεκτρονικών συσκευών (ακίνητων, φωτογραφικών μηχανών) | Σελίδα 11 |
| V. Προσωπικά Δεδομένα | Σελίδα 11 |
| VI. Εμβολιασμός μαθητών/μαθητριών | Σελίδα 11 |
| VII. Σχολικές Εργασίες | Σελίδα 12 |
| VII. Επίδοση και Αξιολόγηση μαθητών | Σελίδα 12 |
| 4. Συμπεριφορά – Δικαιώματα – Υποχρεώσεις μελών | Σελίδα 13 |
| I. Η Διεύθυνση  | Σελίδα 13 |
| II. Οι Εκπαιδευτικοί | Σελίδα 13 |
| III. Οι Μαθητές/Μαθήτριες | Σελίδα 14 |
| IV. Οι Γονείς και Κηδεμόνες | Σελίδα 15 |
| 5. Πρόληψη Φαινομένων Βίας - Παιδαγωγικός Έλεγχος | Σελίδα 16 |
| 6. Σχολικές Δράσεις – Δραστηριότητες | Σελίδα 16 |
| 7. Συνεργασία Σχολείου – Οικογένειας - Γονέων και Κηδεμόνων | Σελίδα 17 |
| 8. Ποιότητα Σχολικού Χώρου | Σελίδα 18 |
| 9. Αντιμετώπιση Έκτακτων Αναγκών | Σελίδα 18 |
| 10. Λειτουργία Σχολείου σε έκτακτες συνθήκες (Covid 19)  | Σελίδα 19 |
| 11. Εσωτερικός Κανονισμός-Διεργασίες Διασφάλισης Εφαρμογής | Σελίδα 21 |
| Πηγές  | Σελίδα 23 |
|  |  |

**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ**

**2/Θ ΜΕΙΟΝΟΤΙΚΟΥ ΔΗΜΟΤΙΚΟΥ ΣΧΟΛΕΙΟΥ ΠΟΡΠΗΣ**

**ΣΧΟΛΙΚΟ ΕΤΟΣ 2022-2023**

**Αγαπητοί γονείς-κηδεμόνες και μαθητές/τριες,**

Ευχόμαστε θερμά, σε όλους υγεία και στους μαθητές μας δημιουργικό ενδιαφέρον στις καθημερινές σχολικές δραστηριότητές τους.

Το σχολείο είναι ο χώρος όπου οι μαθητές περνούν πολλές ώρες, μαθαίνουν, δημιουργούν, συνεργάζονται, παίζουν, χαίρονται αλλά αντιμετωπίζουν και δυσκολίες.

Οι κανόνες έχουν σκοπό να δημιουργήσουν τις προϋποθέσεις ώστε η πρόοδος των μαθητών να πραγματοποιείται αποτελεσματικότερα. Το σχολείο θα πρέπει να λειτουργεί ως μια κοινότητα αγωγής.

Κοινός στόχος όλων των μετεχόντων στη σχολική κοινότητα είναι όχι μόνο η πρόοδος των μαθητών, αλλά κι η υιοθέτηση σημαντικών αξιών, όπως η συνεργασία κι η αλληλεγγύη, ο αμοιβαίος σεβασμός, η αποδοχή της ιδιαιτερότητας του «άλλου», η ενσυναίσθηση, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η αγωγή υγείας κ.λ.π.

Για να λειτουργήσει το σχολείο μας ομαλά και αποδοτικά θα πρέπει όλα τα μέλη της σχολικής κοινότητας (μαθητές, εκπαιδευτικοί, γονείς, Σχολική Εφορεία και βοηθητικό προσωπικό) να γνωρίζουν τα δικαιώματα και τις υποχρεώσεις τους.

Για το σχολικό έτος 2022-2023 για την πρόληψη διασποράς του ιού COVID-19 – θα εφαρμοστούν οι οδηγίες με αριθμό πρωτ. 109171/2022 έγγραφο του Υπουργείου Παιδείας και Θρησκευμάτων (ΥΠΑΙΘ) με Θέμα «Λειτουργία Δημοτικών Σχολείων για το σχολικό έτος 2022-23».

Η τήρηση του Κανονισμού Λειτουργίας του σχολείου μας, που ενέκριναν όλα τα μέλη Συλλόγου Διδασκόντων, Εκπρόσωπος του Δήμου Κομοτηνής και της Σχολικής Εφορείας, θα βοηθήσει ώστε το έργο και οι στόχοι που θέτουμε κάθε φορά ως εκπαιδευτικοί να πραγματοποιηθούν σε πολύ μεγάλο βαθμό χωρίς προβλήματα κατά τη διάρκεια της σχολικής χρονιάς.

Θα ήταν πολύ χρήσιμο να αφιερώνατε λίγο από το χρόνο σας ώστε να διαβάσετε τον Εσωτερικό Κανονισμό Λειτουργίας του σχολείου μας.

 **Ο ΥΠΟΔΙΕΥΘΥΝΤΗΣ ΤΟΥ ΣΧΟΛΕΙΟΥ Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ**

 ΔΕΛΗΓΚΙΟΖΗΣ ΓΕΩΡΓΙΟΣ ΣΕΡΗΦ ΜΕΜΕΤ

# ΕΙΣΑΓΩΓΗ

# Γενικά

Με τον όρο Εσωτερικός Κανονισμός Λειτουργίας του Σχολείου εννοούμε το σύνολο των όρων και των κανόνων που αποτελούν προϋποθέσεις για να πραγματοποιείται ανενόχλητα, μεθοδικά κι αποτελεσματικά το έργο του Σχολείου. Ο Εσωτερικός Κανονισμός Λειτουργίας του Σχολείου (άρθρο 37, Ν.4692/2020) επιδιώκει να εξασφαλίζει τις προϋποθέσεις και τις συνθήκες που είναι απαραίτητες για να πραγματοποιείται όσο καλύτερα γίνεται το έργο του σχολείου και να επιτυγχάνονται όσο γίνεται καλύτερα οι στόχοι που θέτουμε κάθε φορά ως σχολική κοινότητα (μαθητές, εκπαιδευτικοί, άλλο επιστημονικό προσωπικό, βοηθητικό προσωπικό, γονείς/κηδεμόνες).

Ο Κανονισμός βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας.

Ο Εσωτερικός Κανονισμός Λειτουργίας του Σχολείου βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές, ισχύει για ένα σχολικό έτος και επικαιροποιείται σε τακτά χρονικά διαστήματα μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας (Σύλλογος Διδασκόντων/ Διδασκουσών και της Σχολικής Εφορείας), έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις, κατά καιρούς, Αποφάσεις των αρμόδιων συλλογικών του οργάνων.

Η τήρησή του τόσο από τους μαθητές και τις μαθήτριες, όσο και από τους/τις εκπαιδευτικούς και τους γονείς-κηδεμόνες, με αμοιβαίο σεβασμό στον διακριτό θεσμικό τους ρόλο, ώστε να έχει πληρότητα, γενική αποδοχή και εφαρμογή, αποτελεί το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους του, καθώς και σημαντική προϋπόθεση της εύρυθμης λειτουργίας του.

Κατά το τρέχων σχολικό Έτος 2022-2023 που αφορούν την προστασία από τη διάδοση του κορωνοϊού COVID-19 κατά τη λειτουργία των σχολικών μονάδων Πρωτοβάθμιας Εκπαίδευσης για το σχολικό έτος2022-2023 ισχύουν τα όσα αναφέρονται στη με αρ. πρωτ. Δ1α/Γ.Π.οικ.50908/7-9-2022 ΚΥΑ (Β’ 4695) με θέμα «Λειτουργία των εκπαιδευτικών μονάδων Πρωτοβάθμιας και Δευτεροβάθμιας Εκπαίδευσης, Ειδικής Αγωγής και Εκπαίδευσης, εργαστηριακών κέντρων και σχολικών εργαστηρίων, Σχολείων Δεύτερης Ευκαιρίας, Ινστιτούτων Επαγγελματικής Κατάρτισης, Μεταλυκειακού έτους – τάξης Μαθητείας ΕΠΑ.Λ., Κέντρων Διά Βίου Μάθησης, δομών Ε.Ε.Κ. και Δ.Β.Μ. της Σιβιτανιδείου Δημόσιας Σχολής Τεχνών και Επαγγελμάτων, φροντιστηρίων, κέντρων ξένων γλωσσών, φορέων παροχής εκπαίδευσης και πιστοποίησης δεξιοτήτων, ξενόγλωσσων ινστιτούτων εκπαίδευσης και πάσης φύσεως συναφών δομών, Δημοσίων και Ιδιωτικών, Δημοσίων Βιβλιοθηκών, της Εθνικής Βιβλιοθήκης της Ελλάδος και των Γενικών Αρχείων του Κράτους κατά την έναρξη του σχολικού έτους 2022-2023 και μέτρα για την αποφυγή διάδοσης του κορωνοϊού COVID-19 κατά τη λειτουργία τους».

Η ασφαλής λειτουργία των Σχολείων έχει θεμελιώδη σημασία, ώστε να προληφθεί κατά το δυνατόν η διασπορά του ιού στον χώρο των σχολικών μονάδων. Η ασφαλής λειτουργία των σχολείων βασίζεται στη συστηματική εφαρμογή πολλαπλών μέτρων προφύλαξης που λειτουργούν ως σύνολο και οφείλουμε όλοι οι εμπλεκόμενοι στην σχολική κοινότητα να τηρούμε απαρέγκλιτα. Το Σχολείο μας καταβάλλει κάθε προσπάθεια προς αυτή την κατεύθυνση, ώστε όλοι να παραμείνουμε ασφαλείς και πάνω από όλα υγιής.

Για τον Εσωτερικό Κανονισμό λάβαμε υπόψη τα ιδιαίτερα χαρακτηριστικά του σχολείου (προαύλιο χώρο, αίθουσες, πλήθος μαθητών, κοινόχρηστοι χώροι κλπ). Στόχος μας είναι η εύρυθμη και ομαλή λειτουργία με έμφαση στην υγεία των μαθητών/τριών μας, των οικογενειών τους καθώς και των εκπαιδευτικών του σχολείου μας.

# Σύνταξη – Έγκριση - Τήρηση

Ο Εσωτερικός Κανονισμός Λειτουργίας συντάσσεται ύστερα από εισήγηση της Διεύθυνσης του Σχολείου και με τη συμμετοχή όλων των μελών του συλλόγου Διδασκόντων και εγκρίνεται από τη Διευθύντρια Εκπαίδευσης Π.Ε. Ν. Ροδόπης και από τους Συντονιστές Εκπαιδευτικού Έργου. Η ακριβής τήρησή του αποτελεί ευθύνη και υποχρέωση της Διεύθυνσης του Σχολείου, των εκπαιδευτικών, των μαθητών/τριών, των γονέων/κηδεμόνων.

Ο Εσωτερικός Κανονισμός Λειτουργίας με την έναρξη του σχολικού έτους κοινοποιείται σε όλους του γονείς/κηδεμόνες και αναρτάται με την έναρξη του σχολικού έτους. Μια συνοπτική μορφή του διανέμεται και συζητείται διεξοδικά με όλους τους/τις μαθητές/ μαθήτριες του Σχολείου.

Η ακριβής τήρησή του αποτελεί ευθύνη και υποχρέωση όλων των μελών της σχολικής μας κοινότητας: της διεύθυνσης του Σχολείου, των εκπαιδευτικών και του βοηθητικού προσωπικού, των μαθητών, των γονέων και κηδεμόνων.

Ο Εσωτερικός Κανονισμός Λειτουργίας επικαιροποιείται σε τακτά χρονικά διαστήματα, μέσα από τον νόμο συμμετοχικής διαδικασίας όλων των μελών της σχολικής κοινότητας έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις κατά καιρούς αποφάσεις των αρμόδιων συλλογικών οργάνων του.

# Βασικές αρχές και στόχοι του Εσωτερικού Κανονισμού Λειτουργίας

Ο Κανονισμός, περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας έτσι ώστε να διαμορφώνεται στο σχολείο ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του. Ταυτόχρονα οι δυσκολίες και τα προβλήματα που προκύπτουν αντιμετωπίζονται από τα μέλη της σχολικής κοινότητας ως προκλήσεις και ευκαιρίες βελτίωσης, ανάπτυξης και ενδυνάμωσης παιδαγωγικών, διδακτικών και άλλων πρακτικών.

Βασικοί στόχοι του Κανονισμού είναι οι μαθητές/μαθήτριες να διαμορφώσουν την προσωπικότητά τους, να διαπαιδαγωγηθούν με τον καλύτερο δυνατό τρόπο και να αποκτήσουν δεξιότητες οι οποίες έχουν βασικό και κυρίαρχο ρόλο στη μαθησιακή διαδικασία και ταυτόχρονα αποτελούν δεξιότητες ζωής, όπως η δημιουργικότητα, ο αυτοέλεγχος, η συναίσθηση της ευθύνης, η συνεργασία, η ενσυναίσθηση, ο αμοιβαίος σεβασμός, η αλληλοκατανόηση, η αποδοχή της διαφορετικότητας, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η προστασία της υγείας, καθώς και η εδραίωση της ισότητας, της αλληλεγγύης και της δημοκρατίας.

Μέσω των συμφωνημένων αρχών/κατευθύνσεων του Κανονισμού του Σχολείου μας επιδιώκεται:

* + **Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό έργο και η απρόσκοπτη συμμετοχή όλων στην εκπαιδευτική διαδικασία.**
	+ **Να καλλιεργείται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.**
	+ **Να διασφαλίζεται η σωματική και ψυχική υγεία όλων των μελών της σχολικής κοινότητας.**
	+ **Να δημιουργούνται οι συνθήκες αξιοπρεπών και αποδοτικών συνθηκών διδασκαλίας, μάθησης και εργασίας.**

# Λίγα λόγια για το σχολείο μας

Το σχολείο μας, βρίσκεται στον οικισμό του Πόρπης, σε απόσταση 25 χιλιομέτρων από την πόλη της Κομοτηνής και ανήκει στον Δήμο Κομοτηνής.

Κτίστηκε το 1962 εντός 2874 τμ., είναι μονώροφο, διαθέτει ράμπα αναπηρικού αμαξιδίου πρόσβασης για άτομα με ειδικές ανάγκες και λειτουργεί στον οικισμό Πόρπης του Δήμου Κομοτηνής. Βρίσκεται στην είσοδο του οικισμού και έχει ανακαινιστεί το 2011. Δέχεται μαθητές από άλλους πέντε οικισμούς.

Ο καθορισμός στόχων αποτελεί την πυξίδα της σχολικής μας μονάδας σε όλη τη διάρκεια της λειτουργίας της. Στην αρχή της σχολικής χρονιάς, καθορίζονται οι στόχοι του λειτουργικού της προγραμματισμού που της επιτρέπουν να διαμορφώσει και να υλοποιήσει το σχέδιο δράσης της στα πλαίσια των καθημερινών αναγκών και συνθηκών σεβόμενη το κοινωνικοπολιτισμικό περιβάλλον στο οποίο λειτουργεί.

Με τη συνεργασία όλων των συμμετεχόντων και εντός του υφιστάμενου θεσμικού πλαισίου, το σχολείο μας θέτει στόχους και διαμορφώνει το δικό του εκπαιδευτικό όραμα με γνώμονα τη διασφάλιση του απαραίτητου παιδαγωγικού κλίματος και της δημοκρατικής λειτουργίας του.

# 2. Λειτουργία του Σχολείου

Ι. Διδακτικό ωράριο

Η έναρξη, η λήξη, η διάρκεια μαθημάτων του υποχρεωτικού προγράμματος και τα διαλείμματα, ο χρόνος διδασκαλίας κάθε διδακτικού αντικειμένου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του ΥΠΑΙΘ. Ανακοινώνονται στους γονείς και τα παιδιά με την έναρξη του διδακτικού έτους .

Για το σχολικό έτος 2022-2023 το πρόγραμμα του σχολείου μας, διαμορφώνεται ως εξής:

* **υποδοχή των μαθητών και των μαθητριών στο σχολείο: 08.00-08:15.**
* **έναρξη 1ης διδακτικής περιόδου: 08:15΄.**
* **λήξη υποχρεωτικού προγράμματος- αποχώρηση μαθητών και μαθητριών: 13:30 (εξάωρο)**

**Ωρολόγιο Πρόγραμμα του Σχολείου**

**ΠΡΩΙΝΟΣ ΚΥΚΛΟΣ**

|  |  |  |
| --- | --- | --- |
| **ΩΡΕΣ** | **ΔΙΑΡΚΕΙΑ** |  |
| **08:00΄- 08:15΄** | **15΄** | **Υποδοχή μαθητών** |
| **08:15΄- 09:45΄** | **90΄** | **1η διδακτική περίοδος** |
| **09:45΄- 10:00΄** | **15΄** | **Διάλειμμα** |
| **10:00΄- 11:30΄** | **90΄** | **2η διδακτική περίοδος** |
| **11:30΄- 11:45΄** | **15΄** | **Διάλειμμα** |
| **11:45΄- 12:30΄** | **45΄** | **5η ώρα** |
| **12:30΄ - 12:45΄** | **15΄** | **Διάλειμμα** |
| **12:45΄- 13:30΄** | **45΄** | **6η ώρα**  |

## ΙΙ. Προσέλευση - αποχώρηση μαθητών/τριών

**Η ώρα προσέλευσης των μαθητών/τριών είναι από τις 08:00 έως τις 08:15.**

Η έγκαιρη προσέλευση των μαθητών/μαθητριών στο Σχολείο καθώς και η τακτική και ανελλιπής φοίτηση αποτελούν βασικά στοιχεία της εκπαιδευτικής διαδικασίας. Συγκεκριμένα, με βάση το ΠΔ 79/2017, το νόμου 4823 (ΦΕΚ ΤΕΥΧΟΣ Α' 136/03-08-2021)**,** τις Αποφάσεις υπ’ Αριθμ. Δ1α/ΓΠ.οικ.55339/8-09-2020 των Υπουργών Παιδείας & Θρησκευμάτων, Ανάπτυξης & Επενδύσεων, Υγείας, Εσωτερικών και Υποδομών & Μεταφορών, καθώς και την Απόφαση υπ’ Αριθμ. 13423/ΓΔ4/9-02-2021 της Υφυπουργού Παιδείας και Θρησκευμάτων, ισχύουν τα εξής:

* **Οι υπεύθυνοι εκπαιδευτικοί εφημερίας υποδέχονται τους μαθητές και τις μαθήτριες στις εισόδους του Σχολείου και οι γονείς-συνοδοί αποχωρούν. Κατά τη διάρκεια του χρόνου προσέλευσης των μαθητών/τριών δεν παρευρίσκεται χωρίς άδεια στον χώρο του Σχολείου κανείς εκτός των μαθητών/τριών και των εκπαιδευτικών.**
* **Οι μαθητές/ριες που μεταφέρονται υποχρεούνται να βρίσκονται στο προκαθορισμένο σημείο αναχώρησης-άφιξης συνοδευόμενοι από τους γονείς/ κηδεμόνες.**
* **Η άφιξη των μαθητών το πρωί γίνεται από τις 08:00 π.μ. ως τις 8: 15 π.μ..**
* **Η έγκαιρη προσέλευση βοηθά στην εύρυθμη λειτουργία του σχολείου. Σε περίπτωση που κάποιος μαθητής καθυστερήσει δικαιολογημένα έρχεται στο σχολείο συνοδευόμενος από τον κηδεμόνα του.**
* **Η επίσκεψη και η παραμονή των γονέων στις αίθουσες, την ώρα του μαθήματος δεν επιτρέπεται. Οι γονείς εισέρχονται στο σχολείο μόνο κατά τις προγραμματισμένες ώρες συναντήσεων με τους εκπαιδευτικούς των τάξεων και μετά από άδεια της Διεύθυνσης του σχολείου.**
* **Η Διεύθυνση του Σχολείου είναι υποχρεωμένη για την ασφάλεια των παιδιών να διατηρούν τις θύρες εισόδου και εξόδου του σχολείου κλειστές καθ΄ όλη τη διάρκεια λειτουργίας του σχολείου.**
* **Για την υποδοχή των μαθητών κατά την άφιξη τους στο σχολείο, υπεύθυνοι ορίζονται οι εφημερεύοντες εκπαιδευτικοί.**

**Εφημερία εκπαιδευτικών**

**Πρωινού κύκλου:**

|  |
| --- |
| **Εβδομαδιαίος πίνακας εφημεριών** |
| **Δευτέρα** | **Τρίτη** | **Τετάρτη** | **Πέμπτη** | **Παρασκευή** |
| **ΔΕΛΗΓΚΙΟΖΗΣ Γ.****08.00-13.30** | **ΣΕΡΗΦ ΜΕΜΕΤ****08.00-13.30** | **ΔΕΛΗΓΚΙΟΖΗΣ Γ.****08.00-13.30** | **ΣΕΡΗΦ ΜΕΜΕΤ****08.00-13.30** | **ΔΕΛΗΓΚΙΟΖΗΣ Γ.****08.00-13.30** |

* **υποδοχή των μαθητών στο σχολείο:   08:00 – 08:15**
* **έναρξη 1ης διδακτικής περιόδου:   08:15**
* **λήξη υποχρεωτικού προγράμματος- αποχώρηση μαθητών:**
* **(Α΄Β΄, Γ΄, Ε΄& ΣΤ΄ τάξεις ) 13:30 μ.μ**

**Σύμφωνα με τους ισχύοντες διοικητικούς κανόνες οργάνωσης και λειτουργίας των σχολείων (νομοθετικές – κανονιστικές διατάξεις), τις παιδαγωγικές αρχές και την εμπειρία των εκπαιδευτικών, έχουν καθοριστεί οι παρακάτω  κανόνες της καθημερινής λειτουργίας:**

* **Για οποιοδήποτε θέμα, παιδαγωγικό, διδακτικό ή διοικητικό, απευθυνόμαστε στον ανάλογο εκπαιδευτικό της τάξης ή της ειδικότητας. Σε περίπτωση που παρίσταται ανάγκη,  απευθυνόμαστε στην Διεύθυνση του Σχολείου και στη συνέχεια, όταν κρίνεται σκόπιμο, στους αντίστοιχους Συντονιστές Εκπ/κου Έργου ή τη Διευθύντρια Εκπ/σης για παιδαγωγικά ή διοικητικά θέματα.**
* **Για λόγους ασφαλείας των μαθητών  αλλά και για την ομαλή λειτουργία του προγράμματος η πόρτα θα κλείνει στις 08:15**
* **Σας επισημαίνουμε την ανάγκη τήρησης  της ώρας προσέλευσης.**
* **Επικουρικά γνωστοποιούμε τους αριθμούς τηλεφωνικής κλήσης του σχολείου: 2535021308, επικοινωνία με τη διεύθυνση του σχολείου.**
* **Ο καθαρισμός του διδακτηρίου πραγματοποιείται καθημερινά, σύμφωνα με τις συμβατικές υποχρεώσεις των καθαριστριών και τους όρους που καθόρισε το Υπουργείο Παιδείας.**

Η ασφαλής λειτουργία των σχολείων βασίζεται στη συστηματική εφαρμογή πολλαπλών μέτρων προφύλαξης που λειτουργούν ως σύνολο και οφείλουμε όλοι οι εμπλεκόμενοι στην σχολική κοινότητα να τηρούμε απαρέγκλιτα. Το Σχολείο μας καταβάλλει κάθε προσπάθεια προς αυτή την κατεύθυνση, ώστε όλοι να παραμείνουμε ασφαλείς και πάνω από όλα υγιής.

Με τη λήξη της προσέλευσης κλειδώνουν οι πόρτες του σχολείου. Η έγκαιρη προσέλευση και η καλά οργανωμένη και ελεγχόμενη αποχώρηση είναι απαραίτητες προϋποθέσεις για την πραγματοποίηση του διδακτικού έργου και την εύρυθμη λειτουργία του σχολείου γενικότερα, είναι δε μαζί με την υπηρεσία των εφημερευόντων εκπαιδευτικών ο μηχανισμός εκείνος που προστατεύει την ασφάλεια των μαθητών και μαθητριών και του προσωπικού του σχολείου.

 Οι μαθητές πρέπει να βρίσκονται στο σχολείο πριν την ώρα έναρξης για να μη χάνουν οι ίδιοι από την εκπαιδευτική διαδικασία αλλά και για να μη τη διακόπτουν.

 Για τους μαθητές που έκτακτα, για κάποιο λόγο προσέρχονται καθυστερημένοι, εισέρχονται στο σχολείο συνοδεία του Διευθυντή ή του Υποδιευθυντή και οδηγούνται απευθείας στις τάξεις τους.

 Με σκοπό να εξασφαλίζεται η ασφάλεια των μαθητών και να αποτρέπεται η αναίτια είσοδος και έξοδος αυτών από τον προαύλιο χώρο του σχολείου, καθώς και η είσοδος ατόμων που ουδεμία σχέση έχουν με τη λειτουργία του, οι θύρες εισόδου-εξόδου στο χώρο του σχολείου παραμένουν κλειστές κατά τη διάρκεια της λειτουργίας του με ευθύνη της Διεύθυνσης. Κανένα άτομο πλην των εκπαιδευτικών δε μπορεί να παραμένει εντός του σχολικού χώρου κατά τη διάρκεια λειτουργίας της σχολικής μονάδας.

 Η ώρα αποχώρησης για τους μαθητές είναι 13:30.

Οι μαθητές και οι μαθήτριες που συνοδεύονται καθημερινά κατά την αποχώρησή τους περιμένουν τον γονέα/κηδεμόνα τους και δε φεύγουν ποτέ από το Σχολείο χωρίς τη συνοδεία τους. Οι γονείς/κηδεμόνες προσέρχονται έγκαιρα για την παραλαβή των μαθητών και των μαθητριών και παραμένουν έξω από τις εισόδους του σχολείου, χωρίς να παρεμποδίζουν τη διαδικασία αποχώρησης. Κάθε καθυστέρηση στην προσέλευση των συνοδών δημιουργεί κινδύνους για την ασφάλεια των μαθητών/μαθητριών που ολοκληρώνουν το πρόγραμμά τους. Σε περιπτώσεις δυσμενών καιρικών συνθηκών το σχολείο προβλέπει χώρους αναμονής και τροποποίηση της διαδικασίας ώστε να μειωθεί στο ελάχιστο η έκθεση γονέων και μαθητών στις καιρικές συνθήκες δίχως να τεθεί σε κίνδυνο η ασφάλεια των μαθητών.

 Μαθητές μπορούν να αποχωρούν μόνοι τους από το σχολείο μετά από έγγραφη συναίνεση του γονέα/κηδεμόνα, την οποία προσκομίζουν στην έναρξη της σχολικής χρονιάς.

 Σε περίπτωση που, λόγω κωλύματος, ο συνοδός αδυνατεί να βρίσκεται στο σχολείο την ώρα αποχώρησης, οφείλει να ενημερώσει τηλεφωνικά το σχολείο.

Τέλος, εάν κάποιος γονέας/κηδεμόνας χρειαστεί, για ειδικό λόγο να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τη Διεύθυνση του Σχολείου.

**ΙΙΙ. Διάλειμμα**

Το εβδομαδιαίο ωρολόγιο πρόγραμμα διεξαγωγής μαθημάτων και διαλειμμάτων και το πρόγραμμα εφημεριών αναπροσαρμόσθηκαν με απόφαση του Συλλόγου Διδασκόντων. Κατά τη διάρκεια του διαλείμματος οι μαθητές βγαίνουν στο προαύλιο χώρο.

Δεν επιτρέπεται η παραμονή τους στις αίθουσες ή στους διαδρόμους. Σε περίπτωση κακοκαιρίας έχει οριστεί ειδικό πρόγραμμα επιτήρησης των μαθητών. Κανένας και για κανένα λόγο δε μένει μέσα στην αίθουσα μόνος του. Η χρήση υφασμάτινης ή ιατρικής μάσκας είναι προαιρετική για τους μαθητές σε όλες τις τάξεις, τους εκπαιδευτικούς και το λοιπό προσωπικό στους εσωτερικούς και εξωτερικούς χώρους του σχολείου.

Με την ολοκλήρωση κάθε διδακτικής ώρας, ο/η εκπαιδευτικός εξέρχεται τελευταίος/ τελευταία από την αίθουσα. Δεν επιτρέπεται η παραμονή των μαθητών και των μαθητριών στις αίθουσες ή στους διαδρόμους του σχολείου. Κατά την έξοδό τους οι μαθητές/τριες φροντίζουν να πάρουν ότι τους είναι απαραίτητο για το διάλειμμα (νερό, φαγητό..)

 Το διάλειμμα είναι χρόνος παιχνιδιού, ανάπτυξης κοινωνικών σχέσεων αλλά και χρόνος ικανοποίησης βιολογικών αναγκών (φαγητό, νερό, πλύσιμο χεριών). Οι μαθητές και οι μαθήτριες αλληλοεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν απευθύνονται στους εφημερεύοντες εκπαιδευτικούς που βρίσκονται στο προαύλιο.

 Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα σε μαθητές και μαθήτριες του σχολείου από τα κάγκελα του προαύλιου χώρου. Εάν επιθυμεί να δώσει φαγητό στο παιδί του παραδίδεται αυτό από τον γονέα/κηδεμόνα σε εφημερεύοντα εκπαιδευτικό του σχολείου.

 Μόλις λήξει το διάλειμμα οι μαθητές/μαθήτριες προσέρχονται με τάξη στην αίθουσα διδασκαλίας τους.

## IV. Ωρολόγιο Πρόγραμμα του Σχολείου

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του ΥΠΑΙΘ και τις ειδικότερες διατάξεις που αφορούν τη Μειονοτική Εκπαίδευση και εξειδικεύεται από τον Σύλλογο Διδασκόντων με ευθύνη της Διεύθυνσης.

Οι γονείς/κηδεμόνες ενημερώνονται έγκαιρα για προγραμματισμένες ή έκτακτες (γνωστές όμως εκ των προτέρων) αλλαγές που προκύπτουν στο Ωρολόγιο Πρόγραμμα, κατά της διάρκεια του σχολικού έτους, όπως επίσης και αλλαγές που σχετίζονται με αλλαγή διδασκόντων ως προς τα γνωστικά αντικείμενα.

# 3. Σχολική Ζωή

I. Φοίτηση

Η φοίτηση των μαθητών/μαθητριών στα Δημοτικά Σχολεία είναι υποχρεωτική και εποπτεύεται από τον/την εκπαιδευτικό της τάξης, ο οποίος/η οποία καταγράφει τις καθημερινές απουσίες και τις καταχωρίζει στο πληροφοριακό σύστημα myschool του ΥΠΑΙΘ. Η ελλιπής φοίτηση και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδο των μαθητών/μαθητριών. Την ουσιαστική αλλά και την τυπική ευθύνη απέναντι στο σχολείο και την πολιτεία για τη φοίτηση των μαθητών, φέρουν κατά το νόμο οι γονείς/κηδεμόνες τους.

**II. ΑΔΥΜ**

Όσον αφορά στη συμμετοχή των παιδιών στο μάθημα της Φυσικής Αγωγής, καθώς και στις αθλητικές δραστηριότητες του σχολείου, είναι απαραίτητη η συμπλήρωση Ατομικού Δελτίου Υγείας για τους μαθητές των τάξεων Α', και Δ' σύμφωνα με σχετική εγκύκλιο .

**III. Φαρμακευτική Αγωγή**

Φάρμακα δεν χορηγούνται από τους εκπαιδευτικούς σε μαθητές. Σε περιπτώσεις που απαιτείται φαρμακευτική αγωγή, οι γονείς και κηδεμόνες των μαθητών, οφείλουν να αιτούνται την άδεια των Διευθυντών της σχολικής μονάδας προκειμένου να εισέρχονται οι ίδιοι, ή άλλο πρόσωπο το οποίο θα υποδείξουν σχετικά, στον χώρο του σχολείου, ώστε να το χορηγήσουν.

**IV*.* Χρήση ηλεκτρονικών συσκευών (ακίνητων, φωτογραφικών μηχανών)**

**Δεν επιτρέπεται** η χρήση ηλεκτρονικών συσκευών (κινητών, φωτογραφικών μηχανών, τάμπλετ) εντός του σχολικού κτηρίου και κατά την διάρκεια των εκπαιδευτικών επισκέψεων από τους μαθητές και τις μαθήτριες, όπως ορίζεται από τη σχετική εγκύκλιο του ΥΠΑΙΘ με την **υπ’ αρ. Γ/ΕΞ/2274/31.3.2011 (ΦΕΚ 548/τ. Β ́/7-4-2011) οδηγία της Αρχής Προστασίας Δεδομένων Προσωπικού Χαρακτήρα και ειδικότερα το άρθρο 18, παρ. 2.** Υπεύθυνοι για τη λήψη φωτογραφικού υλικού είναι αρμόδιοι οι εκπαιδευτικοί των τμημάτων. Η ανάρτηση φωτογραφιών και βίντεο με μαθητές στους δικτυακούς τόπους των σχολικών μονάδων πραγματοποιείται εφ ́όσον υπάρχει συγκατάθεση των γονέων, τηρώντας όλα τα μέτρα διαφύλαξης προσωπικών δεδομένων.

**V. Προσωπικά δεδομένα**

 Τηρείται απαρέγκλιτα η ισχύουσα νομοθεσία για τα προσωπικά δεδομένα όλων των μελών της σχολικής κοινότητας. Επιπροσθέτως, σύμφωνα με τις κείμενες διατάξεις και τον Γενικό Κανονισμό Προστασίας Δεδομένων της Ευρωπαϊκής Ένωσης (GDPR) **«Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ)»,** επιβάλλεται η γραπτή συγκατάθεση των γονέων ως προς τη συλλογή, επεξεργασία και δημοσιοποίηση οπτικού υλικού των παιδιών τους.

**VI. Εμβολιασμός μαθητών/τριών**

Σύμφωνα με την γνωμοδότηση της Εθνικής Επιτροπής Εμβολιασμών υποχρεωτικά είναι όλα εκείνα τα εμβόλια που είναι ενταγμένα στο Εθνικό Πρόγραμμα Εμβολιασμών. Ένα από τα δικαιολογητικά εγγραφής, αποτελεί και η επίδειξη του Βιβλιαρίου Υγείας ή άλλο στοιχείο από το οποίο αποδεικνύεται ότι έγιναν τα προβλεπόμενα εμβόλια.

**VII. Σχολικές εργασίες**

Οι μαθητές και μαθήτριες παρακολουθούν και συμμετέχουν ενεργά στην καθημερινή διδακτική διαδικασία και δεν παρακωλύουν το μάθημα σεβόμενοι το δικαίωμα των συμμαθητών και συμμαθητριών τους για μάθηση. Για την απρόσκοπτη διεξαγωγή του μαθήματος φέρνουν μαζί τους καθημερινά τα απαραίτητα βιβλία και μόνο ότι είναι απαραίτητο για τη σχολική εργασία τους. Όταν ανατίθεται στα παιδιά εργασία για το σπίτι (κατ’ οίκον εργασία) αυτή είναι σχεδιασμένη από τον εκπαιδευτικό της τάξης σύμφωνα με τις ανάγκες και το επίπεδο του κάθε μαθητή και της κάθε μαθήτριας. Οι κατ’ οίκον εργασίες ενίοτε αποτελούν συμπλήρωμα της εργασίας που γίνεται στην τάξη. Τα παιδιά μαθαίνουν να εργάζονται μόνα τους, να δημιουργούν, να αυτενεργούν, να είναι υπεύθυνα. Οι γονείς/κηδεμόνες (εφόσον έχουν τη δυνατότητα) καλό είναι να συμμετέχουν στη μελέτη του παιδιού τους, επιβλέποντάς το και βοηθώντας το να αναστοχάζεται επί των πρακτικών μελέτης του.

 Στόχος είναι το παιδί να μάθει να διαβάζει αυτόνομα, όσον το δυνατό νωρίτερα ακολουθώντας την πορεία της φθίνουσας καθοδήγησης. Οι γονείς/κηδεμόνες δεν διεκπεραιώνουν τις εργασίες του παιδιού αντί αυτού και αποφεύγουν να του προκαλούν άγχος. Η εμπιστοσύνη μεταξύ γονέων/κηδεμόνων και εκπαιδευτικών έχει κοινό στόχο την υγιή ανάπτυξη παιδιών με ολοκληρωμένη προσωπικότητα.

**VIII. Επίδοση και Αξιολόγηση μαθητών**

Κάθε μαθητής/τρια αποτελεί μια ιδιαίτερη ξεχωριστή προσωπικότητα και έχει τις δικές του ανάγκες, τα δικά του προβλήματα και τη δική του ψυχοσύνθεση. Αυτό κάνει πολύ δύσκολο και πολύ σύνθετο το έργο της διαπαιδαγώγησης και αξιολόγησης του/της μαθητή/τριας.

Η αξιολόγηση είναι η συνεχής παιδαγωγική διαδικασία με βάση την οποία παρακολουθείται η πορεία μάθησής του/της μαθητή/τριας. Δεν αναφέρεται μόνο στην επίδοση του/της στα διάφορα μαθήματα αλλά και σε άλλα χαρακτηριστικά του όπως είναι η προσπάθεια που καταβάλλει, το ενδιαφέρον του, οι πρωτοβουλίες που αναπτύσσει, η δημιουργικότητά του, η συνεργασία με άλλα άτομα και ο σεβασμός των κανόνων λειτουργίας του σχολείου.

Ο εκπαιδευτικός ορίζει συγκεκριμένη ημέρα και ώρα κάθε μήνα, κατά την οποία μπορεί κάθε γονέας/κηδεμόνας να ενημερώνεται για την πρόοδο του παιδιού του (τηλεφωνικά λόγω της πανδημίας). Σε περίπτωση ανάγκης ο γονέας ή κηδεμόνας μπορεί να συναντηθεί με τον εκπαιδευτικό, αφού πρώτα τον ενημερώσει τηλεφωνικά για την επίσκεψή του.

Στο τέλος κάθε τριμήνου ο εκπαιδευτικός αξιολογεί τη συνολική επίδοση των μαθητών/τριών του και παραδίδει τη βαθμολογία στη Διεύθυνση του σχολείου. Ο Σύλλογος Διδασκόντων αποφασίζει την ημερομηνία κατά την οποία οι γονείς-κηδεμόνες θα ενημερωθούν για την πρόοδο των παιδιών τους και θα πάρουν τους ελέγχους προόδου. Την ημέρα εκείνη κάθε εκπαιδευτικός παρουσιάζει περιγραφικά την συνολική εικόνα του/της μαθητή/τριας ως προς τη συμπεριφορά και τη μαθησιακή διαδικασία στον γονέα κηδεμόνα του. Η προσέλευση των γονέων και κηδεμόνων στις συναντήσεις που ορίζονται από το σχολείο είναι απαραίτητη.

# Συμπεριφορά – Δικαιώματα – Υποχρεώσεις μελών της σχολικής κοινότητας

**I. Η Διεύθυνση**

Κάθε παράγοντας της σχολικής κοινότητας ασκεί έναν ιδιαίτερο ρόλο που έχει το δικό του περιεχόμενο και τη δική του σημασία.

Η Διεύθυνση του σχολείου βρίσκεται στην κορυφή της πυραμίδας μέσα στη σχολική κοινότητα και γι΄ αυτό έχει και τις πιο πολλές ευθύνες. Ενδιαφέρεται για την οργάνωση και την πραγματοποίηση του έργου μέσα στο σχολείο καθώς και για την ικανοποίηση των αναγκών των εκπαιδευτικών και του υπόλοιπου προσωπικού. Οι αρμοδιότητες, οι ευθύνες και τα καθήκοντά της Διεύθυνσης του σχολείου περιγράφονται και προβλέπονται από την εκπαιδευτική νομοθεσία.

**Συμβάλλει στη δημιουργία κλίματος δημοκρατικής συμπεριφοράς των διδασκόντων/ διδασκουσών και των μαθητών/μαθητριών και είναι υπεύθυνη, σε συνεργασία με τους διδάσκοντες/ουσες, για την τήρηση της εύρυθμης λειτουργίας του σχολείου.**

* **Δημιουργεί κλίμα συνεργασίας, αλληλεγγύης, εμπιστοσύνης, αμοιβαίας κατανόησης και εκτίμησης ανάμεσα σε μαθητές κι εκπαιδευτικούς κι ενθαρρύνει πρωτοβουλίες για τη βελτίωση του εκπαιδευτικού έργου.**
* **Ενημερώνει τον Σύλλογο των Διδασκόντων για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης και συγκαλεί τις συνεδριάσεις των συλλογικών οργάνων.**
* **Απευθύνεται και συνεργάζεται με όλους τους αρμόδιους φορείς για θέματα υλικοτεχνικής υποδομής, θέματα αισθητικής ασφάλειας και υγιεινής του σχολείου αλλά και παιδαγωγικά θέματα.**

II. Οι εκπαιδευτικοί

* **Εκπαιδεύουν τους μαθητές και τις μαθήτριες, σύμφωνα με τους σκοπούς και τους στόχους της εκπαίδευσης και μέσα στο πλαίσιο της εκπαιδευτικής πολιτικής, με την καθοδήγηση των Στελεχών της εκπαίδευσης.**
* **Προετοιμάζουν καθημερινά και οργανώνουν το μάθημά τους, εφαρμόζοντας σύγχρονες και κατάλληλες μεθόδους διδασκαλίας, με βάση τις ανάγκες των μαθητών/μαθητριών και τις ιδιαιτερότητες των γνωστικών αντικειμένων.**
* **Συνεργάζονται με τους μαθητές/μαθήτριες, σέβονται την προσωπικότητά τους, καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.**
* **Μεριμνούν για τη δημιουργία κλίματος αρμονικής συνεργασίας και συνεχούς και αμφίδρομης επικοινωνίας με τους γονείς/κηδεμόνες των μαθητών/μαθητριών, και τους ενημερώνουν για τη φοίτηση, τη διαγωγή και την επίδοση των παιδιών τους.**
* **Φροντίζουν για την πρόοδο όλων των μαθητών /μαθητριών τους και τους προσφέρουν παιδεία διανοητική, ηθική και κοινωνική.**
* **Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.**
* **Ενδιαφέρονται για τις συνθήκες ζωής των μαθητών/μαθητριών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και συμπεριφορά των μαθητών/μαθητριών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα. Έχουν δικαίωμα και υποχρέωση όταν αντιληφθούν κακοποίηση ή παραμέληση παιδιού να αναφερθούν στις αρμόδιες αρχές.**
* **Ενθαρρύνουν τους μαθητές/μαθήτριες να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το σχολείο και καλλιεργούν τις αρχές και το πνεύμα αλληλεγγύης και συλλογικότητας.**
* **Συνεργάζονται με τη Διεύθυνση, τους γονείς και τα αρμόδια Στελέχη για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών/μαθητριών.**
* **Ανανεώνουν και εμπλουτίζουν τις γνώσεις τους, σχετικά με τα διάφορα γνωστικά αντικείμενα και τις επιστήμες της αγωγής τόσο μέσω των διάφορων μορφών επιμόρφωσης και επιστημονικής παιδαγωγικής καθοδήγησης, που παρέχονται θεσμικά από το σύστημα της οργανωμένης εκπαίδευσης, όσο και με την αυτοεπιμόρφωση.**

III. Οι μαθητές/μαθήτριες

* **Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.**
* **Κατά τη διάρκεια των μαθημάτων τηρούν τους κανόνες της τάξης. Συμμετέχουν ενεργά στην καθημερινή παιδευτική διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών/συμμαθητριών για μάθηση.**
* **Απευθύνονται στους/στις εκπαιδευτικούς και στη Διεύθυνση του σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στη σχολική ζωή και πρόοδό τους.**
* **Προσέχουν και διατηρούν καθαρούς όλους τους χώρους του Σχολείου. Ταυτόχρονα ενδιαφέρονται για το σχολικό κτίριο και την υλική περιουσία του. Επίσης, δεν καταστρέφουν τα σχολικά βιβλία που παρέχονται δωρεάν από την πολιτεία.**
* **Αποφεύγουν ρητά την άσκηση οποιασδήποτε μορφής βίας (σωματική, λεκτική ή ψυχολογική).**
* **Δεν ανταποδίδουν άσχημες συμπεριφορές.**
* **Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:**
1. **Συζητούν άμεσα και ειρηνικά με αυτόν που έχουν τη διαφορά.**
2. **Απευθύνονται στον υπεύθυνο εκπαιδευτικό τμήματος ή στον εφημερεύοντα εκπαιδευτικό.**
3. **Απευθύνονται στη Διεύθυνση.**
* **Σε περιπτώσεις που γίνονται αποδέκτες ή παρατηρητές βίαιης λεκτικής, ψυχολογικής ή και σωματικής συμπεριφοράς, ενεργούν άμεσα και ακολουθούν τα παραπάνω βήματα.**
* **Συμβάλλουν στην υιοθέτηση αειφορικών πρακτικών, όπως η εξοικονόμηση ενέργειας και η ανακύκλωση υλικών.**
* **Στις σχολικές εκδηλώσεις και γιορτές αλλά και στις διδακτικές επισκέψεις εκτός σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.**
* **Επικοινωνούν, όταν υπάρχει ανάγκη, με τους γονείς τους, μέσω των τηλεφώνων του σχολείου, αφού ζητήσουν άδεια.**

**IV. Οι Γονείς και κηδεμόνες**

Το Σχολείο πρέπει να βρίσκεται σε αγαστή συνεργασία με την οικογένεια του μαθητή/της μαθήτριας αλλά και με διάφορους Φορείς, των οποίων όμως ο ρόλος πρέπει να είναι διακριτός. Κάθε φορά που δημιουργείται θέμα το οποίο σχετίζεται με συγκεκριμένο μαθητή/συγκεκριμένη μαθήτρια, ο πρώτος που θα πρέπει να ενημερωθεί σχετικά είναι ο γονέας/κηδεμόνας, ο οποίος και θα πρέπει να συνεργαστεί πρώτα με το Σχολείο.

* **Φροντίζουν ώστε το παιδί να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του. Η φοίτηση στο σχολείο είναι υποχρεωτική. Απουσία μαθητή /τριας επιτρέπεται για λόγους υγείας ή για σοβαρούς οικογενειακούς λόγους. Δε συνοδεύουν μαθητή/τρια με συμπτώματα αδιαθεσίας στο σχολείο για να προφυλαχθεί το ίδιο το παιδί αλλά και οι συμμαθητές του.**
* **Διαβάζουν προσεκτικά όλες τις έντυπες ανακοινώσεις που μεταφέρουν τα παιδιά αλλά και τις ηλεκτρονικές που αποστέλλονται, ώστε να ενημερώνονται για θέματα λειτουργίας του Σχολείου.**
* **Δικαιούνται να έχουν πλήρη ενημέρωση για τον/τη μαθητή/τρια και οφείλουν να προσέρχονται (διαδικτυακά ή δια ζώσης) στις ενημερωτικές συγκεντρώσεις τακτικές ή έκτακτες που ορίζει ο/η εκπαιδευτικός.**
* **Συνεργάζονται αρμονικά σε προσωπικό επίπεδο με τη Διεύθυνση και τον Σύλλογο των Διδασκόντων για θέματα που αφορούν τους μαθητές/μαθήτριες. Γονέας/ κηδεμόνας δεν έχει δικαίωμα να επιπλήττει, να τιμωρεί ή να νουθετεί άλλο παιδί εκτός της οικογένειάς του.**
* **Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους - θέματα υγείας, ειδικές εκπαιδευτικές ικανότητες ή ανάγκες, θέματα οικογενειακής και κοινωνικής κατάστασης - τα οποία μπορούν να επηρεάσουν την επίδοση, τη φοίτηση και συμπεριφορά του παιδιού τους και ζητούν τη συνδρομή του σχολείου.**

# 5. Πρόληψη Φαινομένων Βίας – Παιδαγωγικός Έλεγχος

Στην αρχή κάθε σχολικής χρονιάς εκπαιδευτικοί και μαθητές συνδιαμορφώνουν τους κανόνες της τάξης και δεσμεύονται για την τήρησή τους. Η αποδοχή της διαφορετικότητας, η ισότιμη συμμετοχή, η ειρηνική επίλυση των διαφορών, η συνεργασία, ο σεβασμός και η προάσπιση των δικαιωμάτων, είναι αξίες που επιδιώκει να καλλιεργήσει το σχολείο μέσα από τα προγράμματά του, στους μαθητές. Η βία σωματική, λεκτική, κοινωνική, διαδικτυακή δεν έχει θέση στο σχολείο.

 Το σχολείο, ως φορέας αγωγής, έχει καθήκον να λειτουργεί έτσι ώστε οι μαθητές και μαθήτριες να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή και της μαθήτριας δεν εναρμονίζεται με τα αποδεκτά πρότυπα και αποκλίνει από την τήρηση του εσωτερικού κανονισμού του σχολείου εφαρμόζονται τακτικές σύμφωνα με τις αρχές της ψυχολογίας και παιδαγωγικής που διέπουν την ηλικία του/της. Γνώμονας για οποιαδήποτε απόφαση, παρέμβαση ή μέτρο για την εξάλειψη της άσχημης συμπεριφοράς είναι ο σεβασμός της προσωπικότητας του παιδιού και των δικαιωμάτων του. Οι σωματικές ποινές δεν επιτρέπονται. Δίνεται βαρύτητα στην παιδαγωγική προσέγγιση με καλλιέργεια της ενσυναίσθησης, ενίσχυση θετικών συμπεριφορών και παρεμβάσεων που στόχο έχουν την αποδεκτή συμπεριφορά.

 Τα ζητήματα μη αποδεκτής συμπεριφοράς στο σχολείο αποτελούν αντικείμενο συνεργασίας των γονέων/κηδεμόνων με τον/την εκπαιδευτικό υπεύθυνο/η της τάξης, τη Διεύθυνση της σχολικής μονάδας, τον Συλλόγου Διδασκόντων και τους Συντονιστές Εκπαιδευτικού Έργου, προκειμένου να υπάρξει η καλύτερη δυνατή παιδαγωγική αντιμετώπιση του θέματος. Για την καλύτερη παιδαγωγική αντιμετώπιση δύναται να ζητηθεί η συνεργασία με άλλους φορείς αν τα παραπάνω δεν έχουν φέρει τα αναμενόμενα αποτελέσματα. Ο παιδαγωγικός έλεγχος, όπως προβλέπεται από τη νομοθεσία, (αλλαγή τμήματος και σχολείου) πρέπει να είναι η τελευταία επιλογή, αν και μόνο εάν έχουν εξαντληθεί όλες οι προσπάθειες από μέρους της σχολικής μονάδας και των συνεργαζόμενων φορέων.

Η συνεργασία εκπαιδευτικών-γονέων και η τήρηση κοινής στάσης και αντιμετώπισης είναι πολύτιμη, αναγκαία κι επιβεβλημένη και αυτή που φέρνει τα ουσιαστικά αποτελέσματα για την εξάλειψη άσχημων ή δύσκολων συμπεριφορών.

# Σχολικές Δράσεις - Δραστηριότητες

Σχολικές δράσεις θεωρούνται όλες οι προγραμματισμένες και κατάλληλα σχεδιασμένες δράσεις του σχολείου που συμπληρώνουν και εμπλουτίζουν τα προγράμματα σπουδών. Η συμμετοχή των μαθητών στις σχολικές δράσεις αποτελεί μέρος της εκπαιδευτικής διαδικασίας και προϋποθέτει την έγγραφη συναίνεση συμμετοχής από τους γονείς/κηδεμόνες. Οι μαθητές που δεν παίρνουν μέρος στις δραστηριότητες στις οποίες απαιτείται μετακίνηση, αποχωρούν από το σχολείο με συνοδεία των γονέων τους. Διδακτικές επισκέψεις, παρακολουθήσεις θεαμάτων, συμμετοχή σε δράσεις δεν πραγματοποιούνται χωρίς την έγκριση γονέα/κηδεμόνα. Γι’ αυτό το λόγο πρέπει οι δηλώσεις να συμπληρώνονται στον προβλεπόμενο χρόνο.

Οι σχολικές γιορτές, εθνικές, θρησκευτικές ή άλλου τύπου (π.χ. λήξης σχολικού έτους), καθώς και οι εκπαιδευτικές επισκέψεις αποτελούν μέρος της σχολικής ζωής και συμβάλλουν στην αποτελεσματική πραγμάτωση του εκπαιδευτικού έργου, γι’ αυτό οι μαθητές απουσιάζουν από αυτές μόνο αν έχουν σοβαρό λόγο. Αν υπάρχει σημαντικός λόγος κωλύματος ο γονέας/κηδεμόνας οφείλει να ενημερώσει τη διεύθυνση του σχολείου ή τον υπεύθυνο εκπαιδευτικό.

Το Σχολείο οργανώνει μια σειρά εκδηλώσεων/δραστηριοτήτων, που στόχο έχουν τη σύνδεση σχολικής και κοινωνικής ζωής, τον εμπλουτισμό των υπαρχουσών γνώσεων των μαθητών/μαθητριών, την απόκτηση δεξιοτήτων ζωής και την ευαισθητοποίησή τους σε κοινωνικά θέματα. Οι ενδοσχολικές εκδηλώσεις, οι σχολικές δραστηριότητες και η συμμετοχή σε καινοτόμα σχολικά προγράμματα πρέπει να γίνονται με πρωτοβουλίες, ιδέες και ευθύνη των ίδιων των μαθητών/μαθητριών, διότι έτσι αισθάνονται υπεύθυνοι/υπεύθυνες, αναδεικνύουν τις ικανότητές τους, τις κλίσεις τους, τα ενδιαφέροντά τους και το ταλέντο τους.

Η φωτογράφιση των παιδιών σας στις εκδηλώσεις του σχολείου επιτρέπεται. Δεν επιτρέπεται όμως η δημοσίευσή τους ή η ανάρτησή τους στα διάφορα μέσα κοινωνικής δικτύωσης χωρίς να έχετε εξασφαλίσει τη συναίνεση και των άλλων γονέων.

# Συνεργασία Σχολείου – Οικογένειας – Γονέων και Κηδεμόνων

Πολύ σημαντική παράμετρος της συνολικής λειτουργίας του Σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/ κηδεμόνες των μαθητών/μαθητριών. Η εμπιστοσύνη του παιδιού στο σχολείο ενισχύεται από τη θετική στάση των γονέων/κηδεμόνων προς το Σχολείο και τον εκπαιδευτικό.

Για οποιοδήποτε αίτημα τους οι γονείς/κηδεμόνες απευθύνονται στο δάσκαλο/στη δασκάλα της τάξης. Σε περίπτωση που δεν υπάρξει κοινά αποδεκτή λύση ή συνεννόηση, απευθύνονται στη Διεύθυνση του Σχολείου.

 Οι συναντήσεις για ενημέρωση των γονέων/κηδεμόνων με τους εκπαιδευτικούς προγραμματίζονται με απόφαση του Συλλόγου Διδασκόντων:

* **Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.**
* **Μια φορά τουλάχιστον το μήνα σε προκαθορισμένη από τον/την εκπαιδευτικό του τμήματος ημέρα και ώρα, για θέματα που αφορούν στην αγωγή και πρόοδο των μαθητών/μαθητριών.**
* **Κάθε φορά που ο/η εκπαιδευτικός της τάξης κρίνει αναγκαία μια έκτακτη συνάντηση**
* **Κατά την επίδοση του Ελέγχου προόδου ανά τρίμηνο.**

Η είσοδος των γονέων/κηδεμόνων στο σχολικό χώρο επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων.

Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους, και να ενημερώνουν άμεσα τους εκπαιδευτικούς για κάθε αλλαγή, ώστε το Σχολείο να έχει τα ισχύοντα τηλέφωνά τους και τις έγκυρες ηλεκτρονικές διευθύνσεις τους για την αποστολή ενημερωτικών σημειωμάτων . Τέλος, οι γονείς/κηδεμόνες θα πρέπει να έχουν φροντίσει είτε οι ίδιοι ή πρόσωπα που έχουν εξουσιοδοτήσει να είναι άμεσα διαθέσιμοι σε επικείμενες έκτακτες περιπτώσεις.

Επικοινωνία με τη διεύθυνση μπορεί να γίνει τηλεφωνικά, ηλεκτρονικά ή δια ζώσης μετά από συνεννόηση.

# Ποιότητα Σχολικού Χώρου

Στόχος του Σχολείου πρέπει να είναι η καλλιέργεια της αίσθησης της ευθύνης στους μαθητές/μαθήτριες σε ό,τι αφορά την ποιότητα του σχολικού χώρου. Καθαροί και συντηρημένοι χώροι αιθουσών, εργαστηρίων, του αύλειου χώρου, της σχολικής περιουσίας, κ.λπ. διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του παιδιού. Φθορές, ζημιές και κακή χρήση της περιουσίας του Σχολείου αποδυναμώνουν τις εκπαιδευτικές δυνατότητές του .

Κοινός στόχος όλων είναι ο σεβασμός του σχολικού χώρου. Ο σεβασμός στα περιουσιακά στοιχεία του Σχολείου, τις υποδομές, τον εξοπλισμό αλλά και το φυσικό περιβάλλον του Σχολείου αποτελεί βασική υποχρέωση όλων των μελών της σχολικής κοινότητας. Με το ίδιο σκεπτικό υπάρχει φροντίδα για την τάξη και την καλαισθησία στις σχολικές αίθουσες, καθώς είναι ο ιδιαίτερος χώρος, όπου παραμένουν και εργάζονται μαθητές/μαθήτριες και εκπαιδευτικοί πολλές ώρες. Φροντίδα όλων να διατηρούνται οι χώροι καθαροί.

 Μαθητές και εκπαιδευτικοί θέτουν κανόνες κι αναλαμβάνουν πρωτοβουλίες και δράσεις για την διατήρηση της περιουσίας του σχολείου σε άριστη κατάσταση αλλά και την αναβάθμιση του χώρου (διαμόρφωση, καθαριότητα, αισθητική).

 Απαγορεύονται οι ζημιές, οι φθορές και η κακή χρήση της περιουσίας του σχολείου. Μαθητής/μαθήτρια που προκαλεί υπαίτια φθορά στην περιουσία του σχολείου, ελέγχεται για τη συμπεριφορά του και, ανάλογα με την περίπτωση, οφείλει ο γονέας/κηδεμόνας του σε αποκατάστασή της

# Αντιμετώπιση Έκτακτων Αναγκών

Για την προστασία από σεισμούς και συνοδά φυσικά φαινόμενα επικαιροποιείται τακτικά το Σχέδιο Μνημονίου Ενεργειών για τη διαχείριση του Σεισμικού Κινδύνου και υλοποιούνται ασκήσεις ετοιμότητας κατά τη διάρκεια του σχολικού έτους.

Η Διεύθυνση του σχολείου, στην αρχή του σχολικού έτους και σε συνεργασία με τον Σύλλογο Διδασκόντων, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου. Επίσης ενημερώνουν τους μαθητές/μαθήτριες για τους βασικούς κανόνες και τρόπους αντίδρασης κατά την εκδήλωση των φαινομένων αυτών. Επιπλέον, πραγματοποιούνται ασκήσεις ετοιμότητας τακτικά κατά τη διάρκεια της σχολικής χρονιάς.

### Διευκρινίζεται ότι οι μαθητές/μαθήτριες δεν αποχωρούν από το σχολείο μόνοι τους αλλά παραδίδονται στους γονείς/κηδεμόνες τους ή σε άλλα πρόσωπα που οι γονείς/ κηδεμόνες έχουν ορίσει γραπτώς για τον σκοπό αυτό.

**Χώρος συγκέντρωσης σε περίπτωση ανάγκης**

Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες, η Διεύθυνση του Σχολείου, οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, ΥΠΑΙΘ, Υπουργείο Πολιτικής Προστασίας, κ.λ.π. για την εύρυθμη λειτουργία της σχολικής μονάδας και την ασφάλεια των μελών της.

# 10. Λειτουργία Σχολείου σε έκτακτες συνθήκες (Covid 19)

Με την έναρξη του σχολικού έτους 2022-2023 και πριν την έναρξη των μαθημάτων, σε επίπεδο σχολικής μονάδας, έγιναν όλες οι απαραίτητες προπαρασκευαστικές ενέργειες που σχετίζονται με την λήψη όλων των αναγκαίων μέτρων πρόληψης διασποράς του ιού COVID-19. Θα δοθούν οδηγίες (δόθηκαν στους γονείς-κηδεμόνες μέσω του ηλεκτρονικού τους ταχυδρομείου) για θέματα που αφορούν στα μέτρα πρόληψης της διασποράς του ιού, στην ορθή χρήση της μάσκας, σύμφωνα με τις οδηγίες του ΕΟΔΥ. (Ενδεικτικά αναφέρονται):

* **Συζήτηση για πιστή εφαρμογή των κανόνων καθαριότητας και υγιεινής και λοιπών μέτρων προστασίας και πρόληψης βάσει των σχετικών οδηγιών του ΕΟΔΥ**
* **Οδηγίες καθαρισμού και εφαρμογής απολυμαντικών σε επιφάνειες**
* **Επεξήγηση επί του περιεχομένου του έντυπου ενημερωτικού υλικού που έχει σταλεί (Φ.7/117703/Δ1/9-9-2020)**
* **Ιδιαίτερη έμφαση στην ενδεδειγμένη χρήση της μάσκας**
* **Η χρήση μη ιατρικής μάσκας είναι προαιρετική για τους μαθητές σε όλες τις τάξεις τους εκπαιδευτικούς και το λοιπό προσωπικό, καθώς και για τους επισκέπτες των σχολικών μονάδων. Οδηγίες ατομικής υγιεινής**
* **Τήρηση κοινωνικών αποστάσεων και περιβαλλοντικά μέτρα**
* **Διαχείριση ύποπτου κρούσματος στην εκπαιδευτική μονάδα**

 Σκοπός των παραπάνω οδηγιών είναι η ενημέρωση των εκπαιδευτικών και του λοιπού προσωπικού των Δημοτικών Σχολείων της χώρας (και μέσω αυτών και των μαθητών/τριών και των γονέων-κηδεμόνων) σχετικά με τη λοίμωξη COVID-19, τα μέτρα πρόληψης της διασποράς του ιού, τις απαραίτητες ενέργειες σε περίπτωση εμφάνισης περιστατικού ύποπτου για λοίμωξη COVID-19 και γενικά την ασφαλή επαναλειτουργία των Δημοτικών Σχολείων.

 Τα αυξανόμενα κρούσματα του COVID-19 έχουν προκαλέσει ανησυχία σε όλους μας. Ειδικά για τα παιδιά, όμως, η ψυχολογική επιβάρυνση ίσως είναι μεγαλύτερη. Γι’ αυτό είναι σημαντικό να κατανοήσουμε τις ψυχοκοινωνικές ανάγκες των παιδιών και να προσπαθήσουμε να τα στηρίξουμε αποτελεσματικά.

 Τόσο οι γονείς όσο και οι εκπαιδευτικοί θα πρέπει να κατανοήσουν ότι η πανδημία ανατρέποντας την καθημερινότητα όλων μας, εύλογα δημιουργεί αναστάτωση και ανασφάλεια στα παιδιά.

 Η προστασία της υγείας των παιδιών, τόσο της σωματικής όσο και της ψυχικής, είναι πολύ σημαντική. Όσο απαραίτητη είναι η τήρηση των μέτρων προφύλαξης από τον ιό, τόσο απαραίτητη είναι και η αποφυγή περιστατικών στιγματισμού και απομόνωσης των μαθητών που εκτέθηκαν στον ιό. Είναι πολύ βασικό να θυμόμαστε ότι ο COVID-19 δεν κάνει διακρίσεις μεταξύ εθνικοτήτων, ηλικίας, φύλου ή ικανοτήτων. Οι εκπαιδευτικές δομές θα πρέπει να καλωσορίζουν, να σέβονται και να υποστηρίζουν όλα τα παιδιά.

 Η συνέχιση της λειτουργίας των σχολείων κατά τη διάρκεια της πανδημίας –που αναμένεται ότι θα συνεχιστεί κατά τους επόμενους μήνες– είναι εξαιρετικά σημαντική. Η παρουσία των παιδιών στο σχολείο, ιδιαίτερα αυτών που είναι μικρής ηλικίας, είναι απαραίτητη και δεν μπορεί να αντικατασταθεί με την αποκλειστική εξ αποστάσεως ηλεκτρονική διδασκαλία. Η παρουσία στο σχολείο είναι σημαντική για την εκπαιδευτική διαδικασία, την απόκτηση νέων γνώσεων και την ανάπτυξη δεξιοτήτων. Επιπλέον, οι δημιουργικές σχέσεις με τους συμμαθητές και τους διδάσκοντες, η συμμετοχή στο παιχνίδι και τις αθλητικές δραστηριότητες έχουν μεγάλη σημασία για την κοινωνική και συναισθηματική ολοκλήρωση των παιδιών και των εφήβων, τη σωματική και ψυχική τους υγεία. Η πλήρης λειτουργία του σχολείου είναι σημαντική και για τους εργαζόμενους γονείς-κηδεμόνες που έτσι έχουν τη δυνατότητα να συμμετέχουν στην παραγωγική διαδικασία.

 Ωστόσο, άλλες μορφές λειτουργίας (π.χ. εξ αποστάσεως διαδικτυακή διδασκαλία σε συνδυασμό με εναλλάξ παρουσία στο σχολείο μέρους των μαθητών) μπορεί να απαιτηθούν εάν τα επιδημιολογικά δεδομένα μεταβληθούν –είτε στο σύνολο της χώρας είτε σε επιμέρους πιο επιβαρυμένες περιοχές– και θα πρέπει να υπάρχει ετοιμότητα για αυτό. Η ασφαλής λειτουργία των σχολείων έχει θεμελιώδη σημασία, ώστε να προληφθεί κατά το δυνατόν η διασπορά του ιού στον χώρο των σχολείων.

# 11. Εσωτερικός Κανονισμός – Διεργασίες Διασφάλισης της εφαρμογής του

 **Ο κοινά συμφωνημένος Εσωτερικός Κανονισμός Λειτουργίας βασίζεται στην** ισχύουσα νομοθεσία και στις σύγχρονες παιδαγωγικές και διδακτικές αρχές.

 Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από τον Διεύθυνση του Σχολείου και τον Σύλλογο Διδασκόντων καθώς και τον Συντονιστές Εκπαιδευτικού Έργου, σύμφωνα με τις αρχές της Παιδαγωγικής Επιστήμης και την εκπαιδευτική νομοθεσία σε κλίμα συνεργασίας με όλα τα μέλη της εκπαιδευτικής κοινότητας.

 Η τήρησή του από τους μαθητές/τριες, τους/τις εκπαιδευτικούς και τους γονείς/κηδεμόνες, με αμοιβαίο σεβασμό στον διακριτό θεσμικό τους ρόλο, ώστε να έχει πληρότητα, γενική αποδοχή κι εφαρμογή, αποτελεί προϋπόθεση της εύρυθμης λειτουργίας του σχολείου. Είναι το θεμέλιο πάνω στο οποίο το σχολείο μπορεί να οικοδομήσει για να πετύχει το όραμα και τους στόχους του.

Οι γονείς/κηδεμόνες των μαθητών και μαθητριών ενημερώνονται ηλεκτρονικά σχετικά με τον κανονισμό του σχολείου.

 **Πόρπη, 3 Οκτωβρίου 2022**

**Ο ΥΠΟΔΙΕΥΘΥΝΤΗΣ ΤΟΥ ΣΧΟΛΕΙΟΥ Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ**

 ΔΕΛΗΓΚΙΟΖΗΣ ΓΕΩΡΓΙΟΣ ΣΕΡΗΦ ΜΕΜΕΤ

****

# Πηγές

Νομοθετικές ρυθμίσεις

* Ν.4692/2020, «Αναβάθμιση του Σχολείου και άλλες διατάξεις
* ΠΔ 79/2020, «Οργάνωση και λειτουργία νηπιαγωγείων και δημοτικών σχολείων
* Προγραμματισμός εκπαιδευτικού έργου Νηπιαγωγείων και Δημοτικών Σχολείων για το σχολικό έτος 2019-2020 ([Η Εγκύκλιος για Νηπιαγωγεία σε μορφή pdf](https://www.minedu.gov.gr/publications/docs2018/6%CE%9B4%CE%914653%CE%A0%CE%A3-%CE%A7%CE%91%CE%91.pdf), [Η Εγκύκλιος για Δημοτικά Σχολεία](https://www.minedu.gov.gr/publications/docs2018/%CE%A85%CE%9B%CE%934653%CE%A0%CE%A3-6%CE%A3%CE%9E.pdf) [σε μορφή pdf](https://www.minedu.gov.gr/publications/docs2018/%CE%A85%CE%9B%CE%934653%CE%A0%CE%A3-6%CE%A3%CE%9E.pdf))
* Καθηκοντολόγια Εκπαιδευτικών ([ΦΕΚ 1340/2002 – Φ.353.1/324/105657/Δ1/2002)](http://edu.klimaka.gr/nomothesia/fek/1309-fek-1340-2002-kathikonta-armodiotites-stelechoi-ekpaideysis.html)

Άλλες πηγές

* Σχολικός Οδηγός - Για τους γονείς και κηδεμόνες των μαθητών και μαθητριών των Δημόσιων Νηπιαγωγείων και Δημοτικών Σχολείων - Υπουργείο Παιδείας και Θρησκευμάτων
* Διεθνής Σύµβαση για τα ∆ικαιώµατα του Παιδιού (1989) - Συνήγορος του Παιδιού.